வளையபெண்டனோன்

வளையபெண்டனோன் (Cyclopentanone) என்பது C5H8O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (CH2)4CO என்ற அமைப்பு வாய்பாட்டாலும் இதை அடையாளப்படுத்தலாம். வளைய கீட்டோன் சேர்மமான இது நிறமற்றதாகவும் ஆவியாகக் கூடியதாகவும் கானாப்படுகிறது.

தயாரிப்பு
உயர்ந்த வெப்பநிலையில் பேரியம் ஐதராக்சைடுடன் ​​அடிப்பிக் அமிலத்தைச் சேர்த்து சூடுபடுத்தினால்  கீட்டோனாக்கல் வினை நிகழ்ந்து வளையபெண்டனோன் உருவாகிறது:.
(CH2)4(CO2H)2  →  (CH2)4CO  +  H2O  + CO2

பயன்கள்
வளையபெண்டனோன் வாசனை திரவியங்கள் தயாரிக்க உதவும் ஒரு பொதுவான முன்னோடிச் சேர்மமாகும்.  குறிப்பாக மல்லிகை மணம் இதனுடன் தொடர்பானது. 2-பெண்டைல்- மற்றும் 2-எப்டைல்வளையபெண்டனோன் ஆகியவை சில எடுத்துக்காட்டுகளாகும்.Johannes Panten and Horst Surburg "Flavors and Fragrances, 2. Aliphatic Compounds" in Ullmann's Encyclopedia of Industrial Chemistry, 2015, Wiley-VCH, Weinheim. வளையபெண்டனோன் ஒரு பல்துறை செயற்கை இடைநிலை ஆகும். வளையபெண்டோபார்பிட்டால் தயாரிப்பதற்கான முன்னோடியாகவும் இச்சேர்மம் பயன்படுகிறது.


பென்சிகுரான் என்ற பூச்சிக்கொல்லி மற்றும் வளையபெண்டமீன்,  பெண்டெத்தில்வளையனோன் போன்றவற்றைத் தயாரிக்கவும் வளையபெண்டனோன் பயன்படுத்தப்படுகிறது.

கியூபேன்-1,4-டைகார்பாக்சிலேட்டு தயாரிக்க உதவும் முன்னோடியாகவும் இது பயன்படுத்தப்படுகிறது.  உயர் வெடிமருந்துகளான எப்டாநைட்ரோகியூபேன் மற்றும் ஆக்டாநைட்ரோகியூபேன் போன்ற பிற மாற்று கியூபேன்களை தயாரிக்கவும் இது பயன்படுகிறது.

 மேற்கோள்கள் 

பகுப்பு:கீட்டோன் கரைப்பான்கள்
பகுப்பு:நறுமணப் பொருட்கள்
பகுப்பு:வளைய பென்டேன்கள்